संजय राऊत

2014 मध्ये सरकार भाजपचं आलं होतं, पण 2019मध्ये सरकार राष्ट्रीय लोकशाही आघाडीचं असेल, असं मत राऊत यांनी बीबीसी मराठीच्या राष्ट्र महाराष्ट्र कार्यक्रमावेळी व्यक्त केलं. 

बीबीसी मराठीच्या या निवडणूक विशेष कार्यक्रमात राज्यातील प्रमुख राजकीय नेते आपापली मतं आणि येत्या निवडणुकांमधली स्वतःची, स्वतःच्या पक्षाची भूमिका मांडत आहेत.

तेव्हा राऊतांनी भाजपशी युती, नाणार प्रकल्प, राम मंदिर आणि हिंदुत्व तसंच निवडणुकीत त्यांच्या पक्षाचे काय मुद्दे असतील, अशा अनेक विषयांवर बीबीसी मराठीच्या विनायक गायकवाड यांच्याशी बातचीत केली.

भाजपच्या किती जागा येतील? 

भाजपच्या किती जागा येतील असं विचारलं असता संजय राऊत म्हणाले, "भाजपच्या 160-175 पर्यंत जागा येतील असं आम्हाला वाटत होतं. पण पुलवामा हल्ला आणि त्यानंतर झालेली हवाई कारवाई यानंतर लोकांना या देशात स्थिर सरकार हवं आहे. हे सरकार आहे ते काही काळ चालावं असं लोकांना वाटतं. त्यामुळे भाजपच्या 210पर्यंत जागा येतील. बाकीचे मित्रपक्ष मिळून आम्ही 300 पर्यंत जाऊ. म्हणजे हे सरकार राष्ट्रीय लोकशाही आघाडीचं सरकार राहील."

जर भाजप 210 पर्यंत पोहोचला आणि रालोआचं सरकार आलं तर तुम्हाला वाटतं की नरेंद्र मोदी पंतप्रधान होतील असं विचारलं असता राऊत म्हणाले, 

"जर भाजपने त्यांना संसदीय दलाचा नेता म्हणून निवडून दिलं तर ते पंतप्रधान होतील. मी असं मानतो की मोदींच्या हातात आज सत्ता जरी असली तरी त्यांच्या पक्षात सुद्धा संसदीय दल नावाचा प्रकार असू शकतो. तो तेव्हाही असेल. मोदी हा चेहरा आजही आहे. ज्या प्रकारचा प्रचार आज चालला आहे तो मोदींच्याच नावाने चाललेला आहे. मोदींच्याच नावाने आपण सगळे मत मागत आहोत ना. तर मोदीच पंतप्रधान राहतील." 

जर भाजपच्या कमी जागा आल्या तर? 

जर मोदी नाही तर रालोचा घटक म्हणून पंतप्रधान कोण व्हावा असं तुम्हाला वाटतं? असं विचारलं असता राऊत सांगतात, "जर भाजपला 200 च्या खाली जागा मिळाल्या तर मित्र पक्षांना किंवा घटक पक्षांना पंतप्रधान निवडण्याची संधी मिळेल. जर त्यांना 200 च्या वर जागा मिळाल्या तर त्यांच्या पक्षाचं नेतृत्व कोणी करावं हे ठरवण्याचा अधिकार त्यांनाच आहे. मला मला तर आज त्यांच्या पक्षामध्ये असा कोणताही दुसरा नेता दिसत नाही जो मोदींची जागा घेऊ शकेल." 

राऊत यांच्या वक्तव्याबद्दल भाजपला काय वाटतं हे जाणून घेण्यासाठी बीबीसीनं भाजप प्रवक्ते माधव भंडारी यांच्याशी संपर्क... \n\nवरील लेखासाठी मला एक चांगले शीर्षक द्या.
'भाजपच्या 200 पेक्षा कमी जागा आल्या तर घटक पक्षांना पंतप्रधान निवडण्याची संधी मिळेल' #राष्ट्रमहाराष्ट्र